Wolgaïese tale - Wikipedia
Die Wolgaïese tale of Wolga-Finse tale is 'n deelgroep van die Fins-Oegriese tale in die Oeraalse taalfamilie wat in die omgewing van die Wolgarivier deur die sogenaamde Wolga-Finne gepraat. Die groep sluit die Mari-taal en die Mordwiense tale in wat weer uit die Moksja en Erzja tale bestaan. Uitgestorwe tale wat volgens aanname aan die Wolgaïese tale behoort het sluit Merjanies, Mesjtjeries (Russies: Мещерский) en Moeromies in.
Wolgaïes te same met die Oosseefinse tale vorm die Fins-Wolgaïese groepering van die Fins-Permiese tale wat na raming in die 3de millennium v.C. van die Permiese tale geskei het. Daar word geskat dat Wolgaïes self in sy onderskeie deeltale verdeel het in ongeveer 1200 v.C.
↑ The Uralic Language Family: Facts, Myths and Statistics; deur Angela Marcantonio; bl. 57; ISBN 0-631-23170-6
↑ The Finno-ugric republics and the Russian state By Rein Taagepera; ISBN 0-415-91977-0; bl. 33
↑ Encyclopedia Britannica s.v. "Volga-Finns".
Ontsluit van "https://af.wikipedia.org/w/index.php?title=Wolgaïese_tale&oldid=1519659"
Die bladsy is laas op 24 Desember 2016 om 10:46 bygewerk.